<classify> Yanga tayari wameanza kujifua kwenye uwanja wa Karume hadi mwishoni mwa wiki hii ambapo wataenda Mbeya kwa maandalizi zaidi ya mechi hiyo itakayochezwa Agosti 22, kwenye Uwanja wa Taifa, Dar es Salaam.Akizungumza na gazeti hili jana Mkwassa alisema ushindi wa Azam katika michuano ya Kagame hauwarudishi nyuma kwamba watashindwa bali wanajipanga kuja na makali kuanzia mechi hiyo ya ngao ya jamii hadi ligi kutimiza malengo yao.Lengo letu ni kufanya vizuri na kuwafurahisha mashabiki wetu. Tumeshindwa Kagame, tunajipanga mchezo wa ngao wa jamii na tunaamini mambo yatakuwa mazuri kwetu, alisema.Alisema baada ya kushinda mchezo huo, watajipanga kwa ajili ya michuano ya Ligi Kuu itakayoanza kutimua vumbi kuanzia Septemba mwaka huu.Yanga ilitolewa na Azam katika mchezo wa robo fainali kwenye michuano wa Kagame kwa penalti 5-3 na kuwavunja moyo wa kuchukua ubingwa huo ambao ulichukuliwa na Azam kwa mara ya kwanza katika michuano hiyo baada ya kuifunga Gor Mahia ya Kenya mabao 2-0 mwishoni mwa wiki iliyopita.Mkwasa alisema licha ya wapinzani wao kuwazidi kete, wana imani wataendeleza moto wa msimu uliopita, kwa msimu ujao na kufanya vizuri zaidi ili kutetea ubingwa wao.Katika kuhakikisha wanafanya vizuri kama ambavyo wamelenga, wanatarajia kuendelea na usajili wa kimataifa baada ya kumuuza mchezaji wao Kpeh Sherman Afrika Kusini.Tayari kuna mchezaji Mcameroon Bateta Kang anafanya majaribio kwa ajili ya kuboresha maeneo yenye mapungufu na kama atafuzu atasajiliwa kabla ya kumalizika kwa dirisha la usajili kesho.  <topic>: MICHEZO 